GLOSAR+DE+TERMENI


 *  GLOSAR DE TERMENI **
 * << Inapoi la PRIMA PAGINĂ **

//**Binar**// – sistem numeric în bază doi //**Bistabil (sau Flip/Flop)**//– element cu memorie de un bit, având două stări stabile de ieşire, putând să se menţină în oricare dintre acestea un timp nedefinit; intră în componenţa numărătoarelor, divizoarelor de frecvenţă sau a registrelor de deplasare. //**Bistabil asincron**// – element cu memorie de un bit care îşi schimbă starea la ieşire în funcţie de stările de intrare şi de starea anterioară a sistemului. //**Bistabil sincron**// – element cu memorie de un bit a cărui modificare a stării la ieşire este comandată (în sensul de permisă sau inhibată) de un semnal de tact/ceas aplicat la intrare. //**Circuit integrat**// – sistem sau parte a unui sistem electronic realizat pe un cip de siliciu prin tehnici de microelectronică. //**Circuit logic combinaţional**// – starea circuitului la ieşire la un moment dat depinde doar de starea intrărilor la momentul respectiv. //**Circuit logic secvenţial**// – ieşirea circuitului la un moment dat depinde atât de starea intrărilor în acel moment cât şi de starea acestora la momentul anterior; starea anterioară este memorată pentru a putea fi folosită ulterior. //**Circuit de sincronizare, de tact, de ceas**// – circuit care produce impulsuri de durată controlată. //**Codificator**// – circuit logic combinaţional care furnizează la ieşire un cuvânt binar de n biţi, atunci când numai una dintre cele m intrări ale sale este activată. //**Decodificator**// – circuit logic combinaţional care, pentru diferite combinaţii ale variabilelor de la intrare, activează o ieşire şi numai una. //**Demultiplexor**// – circuit logic care distribuie datele primite în serie pe o intrare unică către fiecare dintre ieşirile corespunzătoare, aflate în paralel; DMUX este un DCD a cărui funcţionare este permisă sau inhibată printr-o intrare suplimentară ENABLE (intrare de validare). //**Multiplexor**// – circuit care permite transmiterea datelor de la una din cele m intrări ( în paralel) la o cale de ieşire unică, în care datele sunt aranjate în serie, într-o ordine bine definită. //**Numărător**// – grup de bistabili aranjaţi astfel încât să înregistreze numărul de impulsuri de tact de intrare; poate fi sub formă sincronă sau asincronă. //**Poartă logică**// – circuit electronic digital cu o singură ieşire şi una sau mai multe intrări, comandat prin două niveluri de tensiune diferite. //**Registre**// - circuite electronice care primesc, stochează şi transferă informaţia în cod binar, prin acţionarea unei comenzi speciale. //**Zecimal**// – sistem numeric obişnuit, în bază zece.